राकेश अस्थाना पूरे मामले में खुद को पूरी तरह सही बताते हुए दावा कर रहे हैं कि कोर्ट जाने पर उन्हें तुरंत राहत मिल जाएगी। उन पर दर्ज केस में कहीं भी उनके सीधे घूस लेने की बात नहीं की गई है। उनके खिलाफ दर्ज बयान ही केस का आधार है। पूरे मामले में सबसे दिलचस्प बात है कि जिसकी शिकायत पर राकेश अस्थाना फंसे हैं, उसी व्यक्ति पर उन्होंने सीबीआई डायरेक्टर को दो करोड़ रुपये घूस देने का आरोप लगाया था। इसकी शिकायत कैबिनेट सेक्रेटरी से की गई थी। राकेश अस्थाना का तर्क है कि उन्होंने केस दर्ज होने से पहले ही शिकायत की थी। वहीं, सीबीआई डायरेक्टर का कहना है कि जब राकेश अस्थाना को अंदाजा लग गया कि वह जांच एजेंसी के जाल में फंसने वाले हैं तो उन्होंने उनका नाम ले लिया।